**Kunfehértó Község Polgármesterének**

**ELŐLTERJESZTÉSE**

**a Képviselő-testület 2018. május 30-i ülésére**

**VP -7.2.1-7.4.1.3-16 pályázat támogatói okirat módosításának kérelme tárgyában**

**Tisztelt Képviselő-testület!**

Kunfehértó Község Önkormányzatának Képviselő-testülete pályázatot nyújtott be a VP -7.2.1-7.4.1.3-16 kódszámú Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő-és munkagépek beszerzése című felhívásra, erőgépek és vontatott, függesztett munkagépek (traktor) beszerzésre, illetve a Kunfehértó 065, 071/1, 071/2 hrsz-ú külterületi utak (Parcel) szilárd burkolattal történő ellátására.

 A Vidékfejlesztési Program Irányító Hatósága, mint Támogató 2018. március 26-én 1923597642 iratazonosítójú Támogatói Okirattal támogatásra alkalmasnak ítélte.

A Támogatói Okirat alapján az erőgép beszerzését a Támogató nem támogatta, azonban az út építésének támogatását 85%-ról 90%-os intenzitásra emelte. Ez alapján változtak a projekt költségei. ( A traktor beszerzés nem került támogatásra, azonban a jelen Támogatói Okirat alapján a beszerzését meg kellene valósítani nem elszámolható költségként)

A támogatói okirat 3. számú melléklete – a projekt forrásai táblázat alapján a projekt 21.189.589 forint nem elszámolható költséget tartalmaz.

|  |  |
| --- | --- |
| A projekt teljes költsége összesen (Ft) | 132.211.046 |
| A projekt elszámolható költségei összesen (Ft) | 111.021.457 |
| A projekt nem elszámolható költségei összesen (Ft) | 21.189.589 |
| Támogatás összege (Ft) | 99.919.305 |

Mindezek alapján a projekt 32.291.741,-Ft önerőt tartalmaz. A 16/2017. (II.08.) Kt. számú Képviselő-testületi határozat alapján az Önkormányzat bruttó 17.640.908,-Ft önrészt biztosít saját költségvetése terhére.

Tekintettel arra, hogy az Önkormányzat a 32.291.741,-Ft önerőt biztosítani nem tudja, szükséges egy változás bejelentést kezdeményezni az Irányító Hatóságnál.

A változás bejelentés alapján a projekt forrásai az alábbiak szerint változnának:

|  |  |
| --- | --- |
| A projekt teljes költsége összesen (Ft) | 117.377.446 |
| A projekt elszámolható költségei összesen (Ft) | 111.021.450 |
| A projekt nem elszámolható költségei összesen (Ft) | 6.355.966 |
| Támogatás összege (Ft) | 99.919.305 |

Az önerő összege a fentiek alapján br. 17.458.141,-Ft-ra változna.

Kérem, szíveskedjenek az előterjesztést megtárgyalni és az alábbi határozati javaslatot elfogadni.

**Határozati javaslat:**

**1.Kunfehértó Község Önkormányzatának Képviselő-testülete a 16/2017. (II.08.) Kt. számú Képviselő-testületi határozat alapján benyújtott és elnyert VP -7.2.1-7.4.1.3-16 kódszámú Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő-és munkagépek beszerzése című felhívás Támogatói Okirata módosítását kezdeményezi az alábbiak szerint:**

|  |  |
| --- | --- |
| **A projekt teljes költsége összesen (Ft)** | **117.377.446** |
| **A projekt elszámolható költségei összesen (Ft)** | **111.021.450** |
| **A projekt nem elszámolható költségei összesen (Ft)** | **6.355.966** |
| **Támogatás összege (Ft)** | **99.919.305** |

**2. Kunfehértó Község Önkormányzatának Képviselő-testülete az 1. pont alapján benyújtásra kerülő Támogatói Okirat módosítási kérelem elfogadása esetén a szükséges önerőt 17.458.141,-Ft-ot 2018. évi költségvetése terhére biztosítja.**

**3. Kunfehértó Község Önkormányzatának Képviselő-testülete felhatalmazza a polgármestert a Támogatói Okirat módosításának kezdeményezésére, a módosított Támogatói Okirat aláírására, az ehhez szükséges dokumentumok, nyilatkozatok megtételére, a közbeszerzési eljárás, és a projekt teljes lebonyolítására, a beszerzéshez és kivitelezéshez szükséges szerződések megkötésére.**

Kunfehértó, 2018. május 16.

Határidő: azonnal

Felelős: Huszár Zoltán polgármester

Értesül: Gömzsik László pénzügy

 Ficsorné Sáfár Anett koordinációs referens

 Huszár Zoltán